भारत सरकार

महिला एवं बाल विकास मंत्रालय

**राज्‍य सभा**

**अतारांकित प्रश्‍न संख्‍या 2240**

दिनांक 12 मई, 2016 को उत्‍तर के लिए

**देवदासी प्रथा**

**2240. डा॰ चंदन मित्राः**

क्या **महिला एवं बाल विकास मंत्री** यह बताने की कृपा करेंगे किः

(क) क्या देश भर में अनेक मंदिरों में देवदासी प्रथा अभी भी प्रचलित है;

(ख) यदि हां, तो तत्संबंधी ब्यौरा क्या है; और

(ग) इस प्रकार की किसी भी रूप की प्रथाओं को रोकने हेतु मौजूदा कानूनों का कड़ा क्रियान्वयन सुनिश्चित करने के लिए सरकार द्वारा क्या कदम उठाए गए हैं?

**उत्तर**

**श्रीमती मेनका संजय गांधी महिला एवं बाल विकास मंत्री**

(क) से (ग) : देवदासी की प्रथा महाराष्‍ट्र, कर्नाटक एवं आंध्र प्रदेश में प्रचलन में थी । इन राज्‍यों में देवदासियों के निषेध एवं समर्पण के बारे में अधिनियम हैं । देवदासियों के निषेध एवं समर्पण से संबंधित अधिनियमों के अंतर्गत जो कोई समर्पण समारोह कराता है, बढ़ावा देता है, अवप्रेरित करता है, भाग लेता है, सजा का भागी होगा ।

\*\*\*\*\*